**Ministru kabineta noteikumu projekta**

**„****Latvijas Nacionālā mākslas muzeja maksas pakalpojumu cenrādis”** **sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Latvijas Nacionālā mākslas muzeja maksas pakalpojumu cenrādis” (turpmāk – Projekts) izstrādāts saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par tiešās pārvaldes iestāžu sniegto maksas pakalpojumu cenrāžu apstiprināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik maksu par Latvijas Nacionālā mākslas muzeja (turpmāk – muzejs) sniegtajiem pakalpojumiem nosaka Ministru kabineta 2013.gada 1.oktobra noteikumi Nr.1030 „Latvijas Nacionālā mākslas muzeja publisko maksas pakalpojumu cenrādis”.Ņemot vērā, ka 2016.gada 4.maijā apmeklētājiem no jauna tiks atvērta muzeja galvenā ēka, kas kopš 2013.gada 12.februāra ir slēgta rekonstrukcijas, restaurācijas un paplašināšanas darbu veikšanai, ir nepieciešams veikt izmaiņas muzeja publisko maksas pakalpojumu cenrādī, nosakot cenas muzeja pakalpojumiem, kas tiks piedāvāti apmeklētājiem saskaņā ar iespējām, ko sniegs rekonstruētās muzeja galvenās ēkas paplašinātā infrastruktūra un izmaiņas publiskās pieejas un ekspozīcijas telpu plānojumā. Muzeja pastāvīgās ekspozīcijas un izstāžu apskate, kā arī telpu noma muzeja galvenajā ēkā nebūs pieejama uz laiku, kamēr nav noslēgušies muzeja galvenajā ēkā notiekošie rekonstrukcijas, restaurācijas un paplašināšanas darbi attiecīgā pakalpojuma sniegšanas nodrošināšanai.Vienlaikus nepieciešams noteikt cenas muzeja struktūrvienībās jauniem maksas pakalpojumiem (Projekta pielikuma 1.1.5., 1.2.5., 1.3.2., 1.4.6., 1.5.6., 4.2.3., 4.2.4., 5.4.2., 8.1., 8.2.2., 8.2.4.3., 8.2.5.3. un 8.2.5.5.apakšpunkts), ko muzejs sniegs no 2016.gada 1.janvāra, kā arī iekļaut cenrādī iepriekš sniegtos pakalpojumus, lai līdz ar muzeja galvenās ēkas atvēršanu apmeklētājiem visās muzeja struktūrvienībās maksas pakalpojumi tiktu sniegti, nosakot cenas pēc vienotiem principiem, ievērojot katras muzeja struktūrvienības infrastruktūras un pakalpojumu klāsta specifiku.Sakarā ar to, ka paredzētās izmaiņas muzeja publisko pakalpojumu maksas cenrādī skar vairāk nekā pusi no tiesību normu apjoma, tad atbilstoši Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 140.punktam nepieciešams izstrādāt jaunu Projektu.Projekts izstrādāts saskaņā ar Ministru kabineta 2011.gada 3.maija noteikumiem Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība”, ievērojot principu, ka maksa par publisko pakalpojumu nepārsniedz muzeja funkciju veikšanai nepieciešamo izdevumu apjomu. Muzejs cenas par publiskajiem maksas pakalpojumiem ir noteicis tik augstas, cik lielas ir ar muzeja publisko maksas pakalpojumu sniegšanu saistītās tiešās un netiešās izmaksas.Saskaņā ar Ministru kabineta 2012.gada 18.decembra noteikumu Nr.923 „Latvijas Nacionālā mākslas nolikums” 3.4.punktu, viena no muzeja pamatfunkcijām ir nodrošināt muzeja krājuma un ar to saistītās informācijas pieejamību sabiedrībai, tai skaitā muzeja ekspozīcijās piecās muzeja struktūrvienībās:1. muzeja galvenajā ēkā;2. izstāžu zālē „Arsenāls” (turpmāk – i/z „Arsenāls”);3. Dekoratīvās mākslas un dizaina muzejā (turpmāk – DMDM);4. mākslas muzejā „Rīgas Birža” (turpmāk – MMRB);5. Romana Sutas un Aleksandras Beļcovas muzejā (turpmāk – SBM).Laikā no 2011.gada muzeja publisko maksas pakalpojumu izcenojumi netika mainīti, bet līdz ar Latvijas pāreju uz *euro* valūtu, muzeja pakalpojumu cenas tika pārrēķinātas pēc lata maiņas kursa. Veicot izpēti par ieejas biļešu cenām līdzvērtīgos Eiropas valstu mākslas muzejos, tika secināts, ka muzeja biļešu cenas ir un arī turpmāk būs zemākas nekā šajos muzejos. Vienlaikus secināts, ka nevienā pasaules muzejā cenas nav noteiktas ar sīkiem centiem aiz komata. Šī brīža cenas muzeja apmeklētājos, un īpaši ārvalstu tūristos, rada neizpratni un neapmierinātību. Lai uzlabotu muzeja pakalpojumu kvalitāti, Projekts paredz līdzsvarotu publisko maksas pakalpojumu cenu noapaļojumu līdz 0,50 vai veseliem *euro*, atsevišķiem pakalpojumiem palielinot cenu, bet citiem samazinot, izvērtējot pakalpojuma sabiedrisko nozīmīgumu.Lai veicinātu muzeja krājuma, ekspozīciju un izstāžu pieejamību sabiedrībai, izvērtējot muzeja budžeta iespējas un specifiku, kā arī lai veicinātu muzeja apmeklētāju skaita palielināšanos, Projekta 3.punktā ir noteiktas apmeklētāju grupas, kuras ir atbrīvotas no ieejas maksas par Projekta pielikuma 1.punktā noteiktajiem muzeja sniegtajiem pakalpojumiem. Vienlaikus, lai sekmētu muzeja pieejamību izglītojamiem un studentiem mācību procesa ietvaros, Projekts papildināts ar 3.4. un 3.5.apakšpunktu, kas nosaka bezmaksas apmeklējumu par Projekta pielikuma 1.punktā noteiktajiem muzeja sniegtajiem pakalpojumiem Latvijas mākslas skolu un mākslas profesionālās vidējās izglītības iestāžu izglītojamiem un Latvijas Mākslas akadēmijas pilna laika studentiem (uzrādot apliecību). Projekta 3.6.apakšpunkts nosaka, ka iesniedzot rakstisku izglītības iestādes iesniegumu, mācību vai studiju procesa ietvaros, no ieejas maksas muzeja pastāvīgajās ekspozīcijās un izstādēs tiek atbrīvoti profesionālās vidējās izglītības iestāžu izglītojamie vai augstskolu studenti, kas apgūst vai studē vizuālo un lietišķo mākslu, dizainu, kultūras vēsturi, muzeoloģiju, arhitektūru, restaurāciju.Projekta 4.punkts nosaka, ka muzeja popularitāti veicinošu vizīšu laikā maksu par cenrāža 1.punktā minētajiem pakalpojumiem neiekasē no muzeja popularitāti veicinošu vizīšu organizatoriem (iesniedzot vizītes organizatora iesniegumu), goda viesiem, izglītības un kultūras nozares institūciju pārstāvjiem, valsts reprezentatīvās funkcijas nodrošinātājiem un muzeja atbalstītājiem (sponsoriem) (uzrādot muzeja ielūgumu), nepārsniedzot 0,5 % apmeklējumu no kopējā pasākumu biļešu skaita gada laikā. Minētais regulējums nepieciešams, lai nodrošinātu valsts augstāko amatpersonu, citu amatpersonu, tai skaitā izglītības un kultūras nozares institūciju pārstāvju, un muzeja sadarbības partneru, kuri ir līdzdarbojušies muzeja funkciju un uzdevumu īstenošanā, attīstības veicināšanā un muzeja kultūrvēsturiskās vides sakārtošanas darbos, dalību muzeja rīkotajās muzeja popularitāti veicinošu vizīšu laikā, nodrošinot efektīvu papildus publicitāti un veicinot muzeja apmeklētāju skaita pieaugumu.Lai veicinātu muzeja pastāvīgo ekspozīciju pieejamību visām sabiedrības grupām, Projekta 5.punktā noteikts, ka par Projekta pielikuma 1.1.1., 1.3.1., 1.4.1. un 1.5.1.apakšpunktos minētajiem pakalpojumiem (pastāvīgo ekspozīciju apmeklējums muzeja struktūrvienībās) muzeja noteiktajās akciju dienās muzejs piemēro 100 % atlaidi.Projekta pielikuma 1.punktā ir noteikta cena muzeja pastāvīgo ekspozīciju un izstāžu apmeklējumam katrā muzeja struktūrvienībā individuāliem apmeklētājiem. Projekts paredz ieviest vienotu principu biļešu cenas atlaides piemērošanai muzeja pakalpojumiem grupām. Tādēļ Projekta 6.punkts nosaka, ka apmeklējumiem grupā - sākot no 10 personām, neieskaitot grupas vadītāju (pedagogu vai gidu), tiek noteikta 20% atlaide no cenas, kas noteikta Projekta pielikuma 1.1.1., 1.1.2., 1.1.3., 1.1.4., 1.2.1., 1.2.2., 1.2.3., 1.2.4., 1.3.1., 1.4.1.,1.4.2., 1.4.3., 1.4.4., 1.4.5., 1.5.1., 1.5.2., 1.5.3., 1.5.4. un 1.5.5.apakšpunktā minētajiem pakalpojumiem.Projekta pielikuma 1.1.2.3., 1.2.1.3., 1.4.2.3. un 1.5.2.3.apakšpunkts nosaka, ka par cenrāža 1.1.2., 1.2.2., 1.4.2. un 1.5.2.apakšpunktā minētajiem pakalpojumiem muzeja noteiktajās akciju dienās noteikta samaksa 1,50 *euro* apmērā, pakalpojumiem nepiemērojot pievienotās vērtības nodokļa aprēķinu atbilstoši Pievienotās vērtības nodokļa likuma 52.panta pirmās daļas 17.punkta „d” apakšpunktam.Projekta 7.punkts nosaka nosacījumus, ka maksai par Projekta pielikuma 8.2.apakšpunktā minētajiem pakalpojumiem, ja tie tiek rīkoti nekomerciāliem kultūras vai izglītības pasākumiem, piemēro 80% atlaidi. Projekta 8.punkts nosaka, ka maksai par cenrāža 8.2.apakšpunktā minētajiem pakalpojumiem piemēro koeficientus šādos gadījumos:1. pēc pl. 1.00 naktī par katru nākamo stundu piemēro koeficientu 2;2. tehnisko konstrukciju (skatuves un tml.) veidošanai pirms pasākuma un novākšanai pēc pasākuma piemēro koeficientu 1,2;3. profesionālai filmēšanai vai fotogrāfēšanai komerciālām vajadzībām piemēro koeficientu 1,5.Atsevišķām muzeja pakalpojumu saņēmēju grupām, proti, izglītojamiem, Projektā ir noteikta pazemināta samaksa, ievērojot pakalpojuma sabiedrisko nozīmīgumu. Muzeja pastāvīgās ekspozīcijas apmeklējums izglītojamiem visās muzeja struktūrvienībās noteikts 0,50 *euro* centi, kas ir par 0,21 līdz 0,92 centiem mazāk kā iepriekš (visās struktūrvienībās cena iepriekš bija 0,71 *euro*, bet MMRB – 1,42 *euro*).Projektā galvenokārt tiek paaugstināta maksa par šādiem muzeja pakalpojumiem – pieaugušajiem - muzeja pastāvīgās ekspozīcijas apskate, biļete maksās par 0,15 līdz 0,87 centiem vairāk, attiecīgi - MMRB - 3,00 *euro* agrāko 2,85 *euro* vietā, muzeja galvenajā ēkā - 3,00 *euro* agrāko 2,13 *euro* vietā, DMDM - 2,50 *euro* agrāko 2,13 *euro* vietā, savukārt SBM – par 0,13 centiem mazāk - 2,00 *euro* agrāko 2,13 *euro* vietā.Projekts paredz paaugstināt maksu par pastāvīgo ekspozīciju apskati studentiem, proti, biļete maksās par 0,08 līdz 0,79 centiem vairāk, attiecīgi 1,50 *euro* agrāko 1,42 *euro* vietā - MMRB, 1,50 *euro* agrākā 0,71 centa vietā - muzeja galvenajā ēkā un 1,00 *euro* - SBM un DMDM agrāko 0,71 centa vietā.Projekts paredz samazināt maksu par izstādes apmeklējumu lielajās izstāžu zālēs muzeja galvenajā ēkā, i/z „Arsenāls”, MMRB un DMDM visām apmeklētāju grupām, proti, izglītojamiem, studentiem un pensionāriem biļete turpmāk maksās par 0,13 centiem mazāk - 2,00 *euro* līdzšinējo 2,13 *euro* vietā. Savukārt pieaugušajiem biļete izstādes apskatei maksās par 0,06 centiem mazāk visās minētajās muzeja struktūrvienībās - 3,50 *euro* līdzšinējo 3,56 *euro* vietā, izņemot MMRB, kur biļete maksās par 0,77 centiem mazāk - 3,50 *euro* līdzšinējo 4,27 *euro* vietā.Projekta pielikuma 1.1.4., 1.2.4., 1.4.5. un 1.5.5.apakšpunktā un 2.punktā noteikta cena „apvienotajām biļetēm” un „gada biļetēm” muzeja struktūrvienību pastāvīgo ekspozīciju un izstāžu apskatei.Projekta pielikuma 1.1.5., 1.2.5., 1.3.2., 1.4.6. un 1.5.6.apakšpunktā noteikta cena Ģimenes biļetēm muzeja struktūrvienību pastāvīgo ekspozīciju un izstāžu apskatei. Lai arī turpmāk padarītu muzeju pieejamu ģimenēm ar bērniem, kas ir viens no muzeja uzdevumiem sabiedrības izglītošanas jomā, agrākās universālās Ģimenes biļetes vietā (2,85 *euro* - SBM, 5,69 *euro* - muzeja galvenajā ēkā, i/z „Arsenāls” un DMDM, 7,11 *euro* - MMRB) ieviests divu tipu Ģimenes biļešu modelis, vienlaikus saglabājot šim pakalpojumam vienu no zemākajām cenām salīdzinājumā ar līdzīgiem Latvijas muzejiem (piemēram, Rundāles pils muzejā Ģimenes biļetes cena pils apskatei sasniedz 13,00 *euro*, Latvijas Etnogrāfiskajā brīvdabas muzejā cena noteikta 8,54 *euro*):a) „Ģimenes biļetei „1+/3+”” noteikta pazemināta cena, un tā paredzēta ģimenēm, kurās muzeju apmeklē viens pieaugušais ar 1 līdz 4 bērniem, viena daudzbērnu ģimene, uzrādot apliecību „3+ Ģimenes karte” vai citu daudzbērnu ģimenes statusu apliecinošu dokumentu. Biļetes cena attiecībā pret iepriekšējās universālās ģimenes biļetes cenu ir pazemināta par 0,35 centiem - 2,11 *euro*. Pakalpojuma cena noteikta 2,50 *euro* - SBM, 4,00 *euro* - i/z „Arsenāls” un 5,00 *euro* - muzeja galvenajā ēkā, DMDM un MMRB.b) „Ģimenes biļetei „2+”” noteikta pilna pakalpojuma cena un tā paredzēta ģimenēm, kurās muzeju apmeklē divi pieaugušie ar 1 līdz 4 bērniem. Biļetes cena attiecībā pret iepriekšējās universālās ģimenes biļetes cenu ir paaugstināta par 0,31 centiem - 1,31 *euro*, izņemot MMRB, kur biļetes cena samazināta par 0,11 centiem, nosakot 4,00 *euro* - SBM, 6,00 *euro* - i/z „Arsenāls” un 7,00 *euro* - muzeja galvenajā ēkā, DMDM un MMRB.Projekta pielikuma 3.punktā noteikta cena gida pakalpojumam muzeja pastāvīgajās ekspozīcijās un izstādēs. Projekts paredz diferencēti paaugstināt pakalpojuma cenu visām apmeklētāju grupām - izglītojamo, studentu un pensionāru grupām latviešu valodā un izglītojamo grupām krievu valodā par - 0,31 centu (6,00 *euro* līdzšinējo 5,69 *euro* vietā), pieaugušo grupām latviešu valodā par - 1,46 *euro* (10,00 *euro* līdzšinējo 8,54 *euro* vietā) un pieaugušo grupām svešvalodās par - 0,77 centiem (15,00 *euro* 14,23 *euro* vietā). Visās muzeja struktūrvienībās muzejs pastāvīgi nodrošina gida pakalpojumu divās svešvalodās, t.i., angļu un krievu valodā. Ja muzejam ir iespēja kādā no muzeja struktūrvienībām piedāvāt gida pakalpojumus papildus svešvalodās (vācu, spāņu, franču vai citā valodā), muzejs par to informē muzeja mājaslapā [www.lnmm.lv](http://www.lnmm.lv) un sniedz šo pakalpojumu iepriekš pieteiktām muzeja apmeklētāju grupām.Projekta pielikuma 4.punktā noteikta cena citiem ar muzeja pastāvīgo ekspozīciju un izstāžu apmeklējumu saistītiem pakalpojumiem, proti, par ekskursijas vadīšanu tūristu grupām sertificētiem gidiem ar muzeja administrācijas izsniegtām apliecībām, kā arī par audiogida un mobilo ierīču izmantošanu muzeja pastāvīgo ekspozīciju un izstāžu apskatei. Muzeja administrācija izsniedz personalizētas (ar vārdu, uzvārdu un fotogrāfiju) apliecības sertificētiem gidiem, kuri apmeklējuši muzeja speciālistu vadītu semināru muzeja pastāvīgajā ekspozīcijā un apliecinājuši savu kvalifikāciju. Muzejam ir tiesības noteikt muzeja izsniegtās apliecības derīguma termiņu, kā arī anulēt apliecību pirms tajā noteiktā termiņa beigām, ja gids ar savu rīcību vai uzvedību jebkādā veidā apdraud muzeja darbību, ēku, muzeja krājuma vai izstāžu eksponātu drošību vai pārkāpj sabiedriskās uzvedības un ētikas normas tādā mērā, kas kaitē muzeja tēlam.Projekta pielikuma 5.punktā noteikta cena par muzeja pedagoģisko un mūžizglītības programmu apmeklējumu. Maksa par muzejpedagoģisko un mūžizglītības programmu - praktiskās nodarbības, muzeja sagatavotas lekcijas vai tematiska pasākuma apmeklējumu muzeja izstādēs, ekspozīcijās vai nodarbību telpās noteikta saskaņā ar muzeja ikgadējo darba plānu un aktuālo muzejpedagoģisko programmu piedāvājumu, lai popularizētu muzeja krājumu, ekspozīcijas un izstādes. Projekta pielikuma 6. un 7.punktā noteikta cena par muzeja krājuma izmantošanu un konsultāciju pakalpojumiem.Projekta pielikumā norādītajiem pakalpojumiem, kas saistīti ar kultūras vēstures izpēti, zinātni vai izglītību pievienotās vērtības nodoklis netiek piemērots saskaņā ar [Pievienotās vērtības nodokļa likuma](http://likumi.lv/ta/id/253451-pievienotas-vertibas-nodokla-likums) [52.panta](http://likumi.lv/ta/id/253451-pievienotas-vertibas-nodokla-likums#p52) pirmās daļas 17.punkta "d" apakšpunktu. Pārējiem Projekta pielikumā norādītajiem pakalpojumiem, kas tieši nav saistīti ar kultūras vēstures izpēti, zinātni vai izglītību, piemēro pievienotās vērtības nodokļa 21 procenta likmi atbilstoši Pievienotās vērtības nodokļa likuma 41.panta pirmās daļas 1.punktam.Ministru kabineta 2010.gada 12.oktobra noteikumu Nr.972 „Noteikumi par kārtību, kā veicami maksājumi valsts budžetā un tie atzīstami par saņemtiem, un prasībām tiešsaistes maksājumu pakalpojumu izmantošanai norēķinos ar valsts budžetu” 4.punkts nosaka, ka tiesību aktos, saskaņā ar kuriem veicams maksājums valsts budžetā, ir jānosaka norēķinos ar valsts budžetu izmantojamie maksas pakalpojumu veidi. Lai nodrošinātu muzeja publisko maksas pakalpojumu pieejamību sabiedrībai, Projekta 9.punkts paredz noteikt muzejam tiesības iekasēt maksu par publiskajiem maksas pakalpojumiem: (a) ar tāda maksājumu pakalpojuma sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē; (b) skaidrā naudā muzeja kasē; (c) muzejā ar maksājumu karti maksājumu karšu pieņemšanas terminālī vai citā alternatīvā sistēmā, ja muzejs vai starpniekinstitūcija to tehniski nodrošina.  |
| 3. |  Projekta izstrādē iesaistītās institūcijas | Latvijas Nacionālais mākslas muzejs, Kultūras ministrija. |
| 4. | Cita informācija | Nav |

|  |
| --- |
|  II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ik gadu visas muzeja struktūrvienības kopā apmeklē vairāk kā 250 000 apmeklētāji (2014.gadā – 263 150). Līdz ar muzeja galvenās ēkas atvēršanu tiek plānots, ka apmeklētāju skaits pārsniegs 300 000 gadā. Tie ir dažādu Latvijas sabiedrības grupu pārstāvji, kas interesējas par mākslas vēsturi un aktuālajiem procesiem (studenti, izglītojamie, pensionāri un pieaugušie) un ārvalstu tūristi. |
| 2. | Tiesiskā regulējuma ietekme uz tautsaimniecību un administratīvo slogu |  Projektā noteiktās publisko maksas pakalpojumu cenas ir vienādas vai pat zemākas par līdzīgu pakalpojumu cenām citās iestādēs, tādēļ Projektā noteiktais tiesiskais regulējums būtiski neietekmēs muzeja pieejamību sabiedrībai. Muzeja publisko maksas pakalpojumu cenu politika attiecībā uz sociāli vismazāk aizsargātajām personu grupām tiek nodrošināta, nosakot pazeminātu cenu noteiktām apmeklētāju grupām, kā arī nosakot sabiedrības grupas, kurām muzeja pamatpakalpojumi – pastāvīgās ekspozīcijas un izstāžu apmeklējums – ir pieejami bez maksas. Iegūtie finanšu līdzekļi par muzeja sniegtajiem publiskajiem maksas pakalpojumiem tiks izlietoti muzeja sniegto publisko maksas pakalpojumu faktisko izmaksu segšanai.Projekta 3.6.apakšpunkts nosaka, ka par cenrāža 1.punktā minētajiem pakalpojumiem maksu neiekasē no profesionālās vidējās izglītības iestāžu izglītojamiem vai augstskolu studentiem, kas apgūst vai studē vizuālo un lietišķo mākslu, dizainu, kultūras vēsturi, muzeoloģiju, arhitektūru, restaurāciju, mācību vai studiju procesa ietvaros (vismaz dienu iepriekš iesniedzot rakstveida izglītības iestādes iesniegumu muzeja direktoram). Gada laikā šāda veida pakalpojums tika izmantots: 2013.gadā – 20 reizes, 2014.gadā – 20 reizes. |
| 3. | Administratīvo izmaksu monetārs novērtējums |  Projekta 3.6.apakšpunktā noteikto pakalpojumu 2014.gadā izmantoja 20 reizes, līdz ar to administratīvās izmaksas, ko rada Projektā paredzētais informācijas sniegšanas pienākums nesasniedz Ministru kabineta 2009.gada 15.decembra instrukcijas Nr.19 „Tiesību akta projekta sākotnējās ietekmes izvērtēšanas kārtība” 25.punktā minēto administratīvo izmaksu slieksni fiziskām vai juridiskām personām, tādējādi nav nepieciešams veikt administratīvo izmaksu monetāro novērtējumu. |
| 4. | Cita informācija |  Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (tūkst. *euro*) |
| **2016.** | **2017.** | **2018.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2015) gadu | Izmaiņas, salīdzinot ar kārtējo (2015) gadu | Izmaiņas, salīdzinot ar kārtējo (2015) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 400000 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 400000 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 400000 | 0 | 0 | 0 | 0 |
| 2.1. valsts pamatbudžets | 400000 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēts aprēķins sniegts Projekta sākotnējās ietekmes novērtējuma ziņojuma (anotācijas) 1.pielikumā „Latvijas Nacionālā mākslas muzeja publiskā maksas pakalpojumu cenu kalkulācija” un 2.pielikumā „Latvijas Nacionālā mākslas muzeja publiskā maksas pakalpojuma sniegšanā iesaistīto darbinieku izlietotais darba laiks un atalgojums”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 2015.gadā finanšu resursi muzeja izdevumu segšanai sastāda 3 191 781 *euro* apmērā, tajā skaitā ieņēmumi no muzeja maksas pakalpojumiem un citi pašu ieņēmumi veido 400 000 *euro* (12,53 % no muzeja resursiem izdevumu segšanai) un valsts budžeta dotācija no vispārējiem ieņēmumiem ir 2 791 781 *euro* (87,47 % no muzeja resursiem izdevumu segšanai). Projektā ietvertās izmaiņas muzeja publisko maksas pakalpojumu cenrādī neveido esošo maksas pakalpojumu palielinājumu. |

*Anotācijas IV, V un VI sadaļa – Projekts šo jomu neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Latvijas Nacionālais mākslas muzejs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretārs S.Voldiņš

2015.12.07. 10:00

2759

M.Lāce

Tālr. 67325051; fakss 67357408

lnmm@lnmm.lv